**Doina ca introducere la viitor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Măria Ta măcar oleacă

poate mai găsești vreun dac

scoate-ți Moldova din teacă

să vezi codrii ce mai fac

Poate mai găsești vreun dac

să trăiască din onoare

vezi cu asta nu mă-mpac

pentru viață dacă moare

Să trăiască din onoare

scoate-ți Moldova din teacă

să vedem dacă ne doare

Măria Ta măcar oleacă

Țării să-i găsești iar leacul

fă-o Doamne Tu pe-a dacul

Costel Zăgan, CEZEISME II